CELEX: 22016A1008(01)
Language: sk
Date: 2016-08-04 00:00:00
Title: Dohoda vo forme výmeny listov medzi Európskou úniou a Afganskou islamskou republikou o predĺžení platnosti dohody medzi Európskou úniou a Afganskou islamskou republikou o štatúte policajnej misie Európskej únie v Afganistane (EUPOL AFGHANISTAN)

8.10.2016   
            
            
               SK
            
            
               Úradný vestník Európskej únie
            
            
               L 273/3
            
         DOHODA
   vo forme výmeny listov medzi Európskou úniou a Afganskou islamskou republikou o predĺžení platnosti dohody medzi Európskou úniou a Afganskou islamskou republikou o štatúte policajnej misie Európskej únie v Afganistane (EUPOL AFGHANISTAN)
   A.   List Európskej únie
   
   V Bruseli 4. augusta 2016
   [Vaša Excelencia,]
   Rada 30. mája 2007 jednotnou akciou 2007/369/CFSP ustanovila policajnú misiu EÚ v Afganistane (EUPOL AFGHANISTAN) s cieľom prispieť k vytvoreniu udržateľných a účinných policajných opatrení pod afganským vedením.
   Európska únia a Afganská islamská republika 14. októbra 2010 podpísali dohodu o štatúte misie EUPOL AFGHANISTAN. Platnosť tejto dohody uplynie 14. októbra 2016. V jej článku 20 ods. 4 sa uvádza, že túto dohodu možno zmeniť písomnou dohodou medzi zmluvnými stranami.
   Mandát misie EUPOL AFGHANISTAN sa skončí 31. decembra 2016. Očakáva sa, že po tomto dátume bude proces ukončenia misie vrátane prevodu jej aktív trvať maximálne deväť mesiacov.
   Vzhľadom na uvedené skutočnosti navrhujem, aby sa platnosť dohody o štatúte misie EUPOL AFGHANISTAN z 14. októbra 2010 predĺžila o obdobie 1 (jedného) roku za predpokladu, že ju ani jedna zo strán nevypovedá písomným oznámením podaným tri mesiace vopred a že sa bude vzťahovať na personál EÚ poverený ukončením misie EUPOL AFGHANISTAN, ako aj na zdroje potrebné na plnenie ich úloh.
   Bola by som Vám zaviazaná, ak by ste mi mohli oznámiť, či súhlasíte s týmto návrhom. Ak s tým súhlasíte, tento list bude spolu s Vašou odpoveďou predstavovať zmenu (písomnou dohodou) uvedenej dohody medzi Európskou úniou a Afganskou islamskou republikou o misii EUPOL AFGHANISTAN v zmysle článku 20 ods. 4 tejto dohody, ktorá nadobudne platnosť dňom prijatia Vášho listu s odpoveďou.
   Prijmite prosím, Excelencia, prejav mojej najhlbšej úcty.
   
      
         Za Európsku úniu
      
      Federica MOGHERINI
   
   B.   List Afganskej islamskej republiky
   
   V Kábule 3. septembra 2016
   Vážená pani vysoká predstaviteľka,
   ďakujem Vám za Váš list zo 4. augusta 2016 o predĺžení platnosti dohody o policajnej misii EÚ v Afganistane, ktorý znie takto:
   
      „Rada 30. mája 2007 jednotnou akciou 2007/369/CFSP ustanovila policajnú misiu EÚ v Afganistane (EUPOL AFGHANISTAN) s cieľom prispieť k vytvoreniu udržateľných a účinných policajných opatrení pod afganským vedením.
      Európska únia a Afganská islamská republika 14. októbra 2010 podpísali dohodu o štatúte misie EUPOL AFGHANISTAN. Platnosť tejto dohody uplynie 14. októbra 2016. V jej článku 20 ods. 4 sa uvádza, že túto dohodu možno zmeniť písomnou dohodou medzi zmluvnými stranami.
      Mandát misie EUPOL AFGHANISTAN sa skončí 31. decembra 2016. Očakáva sa, že po tomto dátume bude proces ukončenia misie vrátane prevodu jej aktív trvať maximálne deväť mesiacov.
      Vzhľadom na uvedené skutočnosti navrhujem, aby sa platnosť dohody o štatúte misie EUPOL AFGHANISTAN z 14. októbra 2010 predĺžila o obdobie 1 (jedného) roku za predpokladu, že ju ani jedna zo strán nevypovedá písomným oznámením podaným tri mesiace vopred a že sa bude vzťahovať na personál EÚ poverený ukončením misie EUPOL AFGHANISTAN, ako aj na zdroje potrebné na plnenie ich úloh.
      Bola by som Vám zaviazaná, ak by ste mi mohli oznámiť, či súhlasíte s týmto návrhom. Ak s tým súhlasíte, tento list bude spolu s Vašou odpoveďou predstavovať zmenu (písomnou dohodou) uvedenej dohody medzi Európskou úniou a Afganskou islamskou republikou o misii EUPOL AFGHANISTAN v zmysle článku 20 ods. 4 tejto dohody, ktorá nadobudne platnosť dňom prijatia Vášho listu s odpoveďou.“.
   
   Je mi cťou Vám oznámiť, že súhlasím s ustanoveniami navrhnutými vo Vašom liste.
   Prijmite prosím, pani vysoká predstaviteľka, prejav mojej najhlbšej úcty.
   
      
         Za Afganskú islamskú republiku
      
      Salahuddin RABBANI